Pielikums Nr.2

**PROJEKTĒŠANAS UZDEVUMS**

**objekta “Tramvaju depo ražošanas ēku pārbūve Brīvības ielā 191, Rīgā”**

**IZMAIŅU būvprojekta izstrādei**

|  |  |
| --- | --- |
| **I** | **Objekta pasūtītājs –** RP SIA “Rīgas satiksme”.**Būvprojekta izstrādes nepieciešamības pamatojums** - pasūtījums tiek veikts, lai varētu realizēt izstrādāto būvprojektu “Tramvaju depo ražošanas ēku pārbūve Brīvības ielā 191, Rīgā”, nodrošinot tramvaju mazgāšanas procesu visā būvdarbu veikšanas laikā, kā arī, lai papildinātu būvprojektu ar iekšējo inženiertīklu sistēmām. |
| **II** | **Ziņas par objektu.** |
| Objekta nosaukums:  | Tramvaju depo ražošanas ēku pārbūve |
| Ēkas adrese un kadastra apzīmējums: | Brīvības ielā 191, Rīga, kad. apz. 0100 026 0126 010, 0100 026 0126 011, 0100 026 0126 030 |
| Būvniecības veids:  | Jauna būvniecība, pārbūve, nojaukšana |
| Būves grupa[[1]](#footnote-1):  | III grupa |
| Būves lietošanas veids:  | 1241 – Sakaru ēkas, stacijas, termināļi un ar tiem saistītās ēkas |
| **III** | **Būvprojekta dokumentācijas izstrādes mērķis, izstrādes nosacījumi un saskaņošana.** |
| 1. | Projektēšanas uzdevuma mērķis – izmaiņu būvprojekta izstrāde objektam “Tramvaju depo ražošanas ēku pārbūve Brīvības ielā 191, Rīgā”, atbilstoši projektēšanas uzdevuma, Būvniecības likuma, Ministru kabineta noteikumu un citu būvniecību reglamentējošo normatīvo aktu prasībām, kā arī šī izmaiņu būvprojekta saskaņošana Rīgas pilsētas būvvaldē (BIS).Jāveic izmaiņas un papildinājumus a/s “Rūpnīcprojekts AS” izstrādātajā būvprojektā “Tramvaju depo ēku rekonstrukcija Rīgā, Brīvības ielā 191” (turpmāk – būvprojekts) saskaņā ar 20.12.2017. saņemto būvatļauju Nr. BV-17-134-abv/V, lai:1. objekta izbūves laikā nodrošinātu nepārtrauktu ražošanas procesa norisi un tramvaju mazgāšanas iespējas saglabāšanu pārbūvējamajā ēkā visā objekta izbūves laikā, kā arī sadalot būvdarbus pa etapiem (kārtām) tādā apjomā, kā tas norādīts sākotnējā būvprojektā;
2. ēku nodrošinātu ar nepieciešamajiem iekšējiem inženiertīkliem;
3. pēc būvdarbu pabeigšanas nodrošinātu papildu iespējas tramvaju kustības organizācijai depo teritorijā.
 |
| 2. | Būvprojekta robežas – zemes vienība ar kadastra apzīmējumu 0100 026 0126, Brīvības iela 191, Rīga. |
| 3. | Būvprojekta izstrādātājs izstrādā izmaiņu būvprojektu, saskaņo to ar pasūtītāju un iesniedz Rīgas pilsētas būvvaldē (Būvniecības informācijas sistēmā) saskaņošanai (akceptēšanai).Būvprojekta izstrādātājs izstrādā būvprojektu, kurā izpildīti Rīgas pilsētas būvvaldes būvatļaujas projektēšanas nosacījumi, Pasūtītāja projektēšanas uzdevuma prasības, ievērotas tehnisko un speciālo noteikumu izsniedzēju u.c. ieinteresēto personu un organizāciju prasības, veic projekta saskaņošanu un saņem būvprojekta akceptu normatīvajos aktos noteiktajā kārtībā.Būvprojektā jāizstrādā visas daļas, kas uzskaitītas būvprojekta sastāvā. Katras daļas risinājumu izstrādē ir jāņem vērā pasūtītāja prasības, kas norādītas projektēšanas laikā. |
| 4. | Projektēšanas uzdevums pēc iespējas apkopo veicamo pasākumu kopumu būvprojekta izstrādei, taču tas nav uzskatāms par izstrādātāju ierobežojošu faktoru attiecīgā būvprojekta izstrādē. Tādējādi, izstrādājot būvprojektu, izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei. |
| 5. | Inženierizpēte:* 1. Ģeodēziskā un topogrāfiskā – veic būvprojekta izstrādātājs;
	2. Ģeotehniskā – ja nepieciešams, veic būvprojekta izstrādātājs;
	3. Hidrometeroloģiskā – ja nepieciešams, veic būvprojekta izstrādātājs.

Inženierizpētes darbu izmaksas būvprojekta izstrādātājs iekļauj būvprojekta dokumentācijas izstrādes izmaksās. |
| 6. | Būvprojekta izstrādātājs nodrošina būvprojektēšanai nepieciešamo dokumentu un izejmateriālu saņemšanu, tai skaitā nepieciešamo tehnisko un īpašo noteikumu saņemšanu no attiecīgajām institūcijām, ja tādi nepieciešami. |
| 7. | Būvprojekts jāizstrādā izsmeļoši formulējot visas tehniskās prasības, kas nepieciešams kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. |
| 8. | Izstrādātājs veic visus nepieciešamos saskaņojumus ar zemesgabalu īpašniekiem un trešajām personām, kuru īpašumu vai lietošanas tiesības skar būvprojekta risinājumi. |
| 9. | Visus ar būvprojekta dokumentācijas izstrādi saistītos izdevumus sedz būvprojekta izstrādātājs. |
| 10. | Būvprojekta izstrādātājs pieprasa visu minētā objekta izmaiņu būvprojektam nepieciešamos tehniskos nosacījumus, tajā skaitā precizējot nepieciešamo jaudu aprēķinu. Būvprojekta izstrādātājs nodrošina izmaiņu saskaņošanu esošajos dokumentos, ja projektēšanas gaitā mainās nosacījumi un parametri. |
| 11. | Būvprojekta izstrādātājs paredz papildus projektējamo inženiertīklu pieslēgšanu saskaņā ar izstrādātā būvprojekta inženierkomunikāciju topogrāfisko plānu un izstrādāto būvprojektu. |
| 12. | Būvprojekts jāsaskaņo ar Pasūtītāju, kā arī ar citām institūcijām, ja nepieciešams. |
| 13. | Projektējamā ēkā paredzamā tehnoloģiskā procesa tehnisko informāciju izsniedz Pasūtītājs. |
| 14. | Būvprojekta sastāvā jāietver visi detalizētie rasējumi, kas nepieciešami būvobjekta atsevišķo daļu un elementu īstenošanai. |
| 15. | Izstrādājot Darbu organizēšanas projekta izmaiņas, jāparedz būvdarbu veikšanu tā, lai netiktu traucēta tramvaju depo darbība. |
| **IV** | **Būvprojekta saturs un noformēšana.** |
| 1. | Būvprojekta saturam jāatbilst vismaz Būvniecības likuma, Ministru kabineta 2014.gada 19.augusta noteikumu Nr.500 “Vispārīgie būvnoteikumi”, Ministru kabineta 2014.gada 1.oktobra noteikumu Nr.529 “Ēku būvnoteikumi” prasībām. Būvprojekta noformējams atbilstoši Ministru kabineta 2018.gada 28.augusta noteikumu Nr. 545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”” prasībām, būvprojekta ekonomiskā daļa – atbilstoši Ministru kabineta 2017.gada 3.maija noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība” prasībām. |
| 2. | Vispārīgs saturs saskaņā normatīvajiem aktiem. Būvprojektā ietvert šādas daļas: * 1. Vispārīgā daļa;
	2. Būvkonstrukciju daļa;
	3. Ēkai nepieciešamo attiecīgo inženiertīklu daļas;
		1. ūdensapgāde un kanalizācija (iekšējā) (UK);
		2. elektroapgāde (iekšējā) (EL);
		3. sliežu ceļi, zemes klātne, garenprofili un šķērsprofili, ūdensnovade (SC);
		4. kontakttīkls (KT);
		5. tehnoloģiskā daļa (TN);
		6. elektronisko sakaru sistēmas (ESS);
		7. piekļuves kontrole (ESS-PK);
		8. apsardzes signalizācija (ESS-AS);
		9. videonovērošana (VN);
	4. citas daļas, ja tādas nepieciešamas;
	5. Darbu organizācijas projekts (DOP);
	6. Ekonomiskā daļa.
 |
| 3. | Ja būvprojekta izstrādātājs uzskata, ka saturu ir lietderīgi papildināt, tad, pamatojoties uz savu profesionālo un praktisko pieredzi, papildina būvprojekta saturu, saskaņojot to ar pasūtītāju. |
| 4. | Būvprojekta izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās, t.sk., ar sākotnēji izstrādāto pamatprojektu. Izstrādātājs uzņemas pilnu atbildību par būvprojekta risinājumu atbilstību spēkā esošajiem normatīvajiem aktiem un standartiem.  |
| 5. | Būvprojekta ekonomiskajā daļā jāveido vienots būvdarbu daudzumu saraksts, norādot visus darbu veidus, kas nepieciešami Būvprojekta realizācijai. Visiem darbu daudzumiem jābūt norādītām ar precizitāti 2 (divas) zīmes aiz komata. |
| **V** | **Nosacījumi un tehniskās prasības būvprojekta risinājumu izstrādei.** |
| 1.  | Vispārīgās prasības:1. Būvprojekta izstrādē ievērot Būvniecības likuma, Aizsargjoslu likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta Ministru kabineta 2014.gada 1.oktobra noteikumu Nr.529 “Ēku būvnoteikumi”, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums””, Ministru kabineta 24.04.2012. noteikumu Nr.281 “Augstas detalizācijas topogrāfiskās informācijas un tās centrālās datu bāzes noteikumi”, Rīgas domes 28.12.2000. saistošo noteikumu Nr.106 “Rīgas transporta būvju aizsardzības noteikumi” un citu spēkā esošo būvniecību reglamentējošo normatīvo aktu prasības.
2. Inženiertīklu izvietojumu jāprojektē ielu sarkano līniju robežās. Jāinformē Pasūtītāju par gadījumiem, kad inženiertīklu izvietošana ārpus sarkanajām līnijām ir absolūti nepieciešama, un būvprojekta risinājumus jāsaskaņo ar zemesgabalu īpašniekiem normatīvajos aktos noteiktajā kārtībā.
3. Būvprojekta risinājumiem jānodrošina nepārtraukta elektriskā sabiedriskā transporta kustība un kontakttīkla elektroapgāde depo teritorijā visā būvprojekta realizācijas laikā.
 |
| 2. | Paredzēt pagaidu virsbūvju mazgāšanas līnijas ar salonu apkopes iecirkni un tiem nepieciešamo palīgtelpu izbūvi ēkā ar lit.010 telpā Nr. A-1-06, saskaņā ar izstrādāto būvprojektu. Nepieciešamības gadījumā šīs funkcijas nodrošināšanai jāparedz pagaidu ēkas izbūvi pie ēkas ar lit.010 uz būvdarbu veikšanas laiku. Jānodrošina tramvaju caurbraucamas apkopes līnijas izbūvi saskaņā ar jau izstrādāto būvprojektu. |
| 3. | Jāparedz transporta līdzekļu mazgāšanas iekārtu izbūvi atbilstoši transporta līdzekļu parametriem, nepieciešamības gadījumā pagarinot ēku ar pagaidu piebūvi (uz būvdarbu laiku). Pagaidu piebūves konstruktīvo risinājumu, sienu materiālu un vārtu tehniskos parametrus precizēt projektēšanas gaitā. |
| 4. | Tehnoloģisko iekārtu un aprīkojuma izvēli un izvietojumu projektēšanas gaitā jāsaskaņo ar Pasūtītāju. |
| 5. | Pagaidu virsbūvju mazgāšanas līnijai ēkā jāparedz nodrošinājumu ar sadzīves telpām. Katras telpas plānotā funkcija precizējama pēc iekārtu un mēbeļu izvietojuma saskaņošanas ar Pasūtītāju. |
| 6. | Pagaidu mazgātavas darbības nodrošināšanai jāparedz caurbraucošs sliežu ceļš ar kontakttīklu virs tā. |
| 7. | Nepieciešamības gadījumā jāparedz jaunu pagaidu inženiertīklu pieslēgumus (ūdensapgādi, kanalizāciju, apkuri un ventilāciju, apgaismes un spēka tīklus, zibens aizsardzību, ugunsdrošības signalizāciju, vājstrāvas tīklus, elektroapgāde). |
| 8. | Pagaidu iznženiertīklu izbūves risinājumus jāparedz tā, lai būvniecības procesā izbūvētos pagaidu inženiertīklus varētu pielāgot jaunajiem pastāvīgajiem būvprojekta risinājumiem un samazināt demontējamo izbūvēto pagaidu inženiertīklu apjomu. |
| 9. | Ēkai jāparedz nepieciešamos ārējos pagaidu inženiertīklus. |
| 10. | Jāparedz pagaidu tramvaju mazgātavas ekspluatāciju aptuveni 1.5-2 gadu garumā, līdz esošās tramvaju mazgātavas iecirkņa pilnīgai pārbūvei un nodošanai ekspluatācijā. |
| 11. | Jāparedz pagaidu mazgātavas iekārtu demontāža pēc III kārtas būvdarbu pabeigšanas un šīs iekārtas un tehnoloģijas pārcelšanu uz ēku lit.011, saskaņā ar izstrādāto būvprojektu, lai varētu uzsākt IV kārtā paredzēto ēku pārbūvi un būvdarbu realizāciju. |
| 12. | Videonovērošanu jāparedz telpās Nr. A-1-01 un B-1-11 (katru remonta kanālu aprīkot ar videonovērošanu), A-1-04 (noliktava, pie durvīm), C-1-01 (pacēlāju iecirknis, visas telpas pārklājums), B-2-03 (gaitenis), B-3-01 (gaitenis), B-3-04 (gaitenis), C-3-14 (gaitenis), kāpņu telpas. |
| 13. | Apsardzes signalizāciju jāparedz telpā Nr. A-1-04 (noliktava). |
| 14. | Piekļuves kontroli jāparedz telpās Nr. A-1-03, A-1-07, A-1-11, B-1-02, B-1-04, B-1-05, B-1-07, A-2-02, A-2-03, B-2-05, B-2-06, B-3-50, C-3-06, C-3-11. |
| 15. | Datortīklu jāparedz telpās Nr. A-1-01 (pie noliktavas), A-1-04 (pie durvīm), A-1-06, B-1-03 (operatora telpa), B-3-05, B-3-06 un B-3-07 atbilstoši darba vietu skaitam, C-3-01, C-3-05 un C-3-07 atbilstoši darba vietu skaitam, C-3-09 un C-3-10 atbilstoši darba vietu skaitam, C-3-12. Datorizētās darba vietas minimālās tehniskās prasības:15.1. katrai darbavietai jāparedz 3 gab. RJ45 pieslēgumvietas, 6 gab. 220V pieslēgumvietas;15.2. lokālā datortīkla izbūvei jāizmanto UTP Cat5e (ekranēts) atbilstoši materiāli (kabeļi, konektori, kontaktligzdas, u.c.). Kabeļa garums no komutācijas skapja līdz gala iekārtas pieslēguma vietai nedrīkst pārsniegt 80 m;15.3. līdz katra bezvadu WiFi iekārtas pieslēguma punktam (WiFi access point) jānodrošina 1 gab. UTP Cat5e (ekranēts) kabelis. Bezvadu interneta pārklājumu paredzēt telpās Nr. A-1-01 (telpas vidū), A-1-06 (telpas vidū). WiFi access point paredzēt arī uz ēkas fasādes – fasādē 1-23 asī 20/1;15.4. komutācijas skapja/ju (slēdzamas metāla kastes) izmērs vismaz 9U. Komutācijas skapī jānodrošina 2 gab. 1.kat. 220V pieslēgumvietas. Skapī jānodrošina PatchPanel UTP 24p Cat5e vai Cat6 1U ar plauktu;15.5. līdz/starp komutācijas skapim/jiem jānodrošina optiskais kabelis (8xSM). Līdz galvenajam komutācijas skapim jānodrošina optiskais kabelis (8xSM) no Brīvības 191 administrācijas ēkas servertelpas. Izskatīt iespēju starp projektējamo ēku un ēku Brīvības 191 paredzēt sakaru kabeļu kanalizācijas izbūvi;15.6. nodrošināt 2 gab. RJ45 pieslēgumvietas siltummezglā, galvenajā elektrosadalnē un ventkamerā. |
| 16. | Ugunsgrēka atklāšanas un trauksmes signalizācijas sistēmai (UATS) jāparedz tādu sistēmu, kuru var saslēgt vienotā attālinātas pārraudzības, kontroles un vadības sistēmā (mākonī), ar RS izmantoto PANASONIC sistēmu, norādot precīzus saslēgšanas tehniskos risinājumus, un ievērojot visas normatīvās prasības. |
| 17.  | Būvprojektu jāpapildina ar sliežu ceļu risinājumiem, saskaņā ar 1.pielikumu. |
| **VI** | **Būvprojekta izstrādes laiks un iesniegšanas kārtība** |
| 1. | Būvprojekta izstrādātājs iesniedz Pasūtītājam Rīgas pilsētas būvvaldes akceptētu būvprojektu ne vēlāk kā **20 (divdesmit) nedēļu laikā** no līguma noslēgšanas. Termiņā ir iekļautas visas projektēšanas uzdevumā norādītās un veicamās darbības. Termiņā ir iekļautas visas darbības, kas saistītas ar dokumentācijas saņemšanu un saskaņošanu ar tehnisko un īpašo noteikumu izdevējiem, kā arī visām atbildīgajām institūcijām un pasūtītāju. Noteiktajā termiņā projektētājs saņem Rīgas pilsētas būvvaldes akceptu par būvprojektu. Termiņā nav iekļauta būvprojekta pirmreizējās ekspertīzes veikšana, kuru organizē pasūtītājs pēc izstrādāta un ar pasūtītāju saskaņota būvprojekta saņemšanas no projektētāja. Termiņš, kas nepieciešams atkārtotas ekspertīzes veikšanai un pārsniedz pirmreizējās ekspertīzes veikšanas termiņu tiek ieskaitīts līguma termiņā.Izstrādāto un ar pasūtītāju saskaņoto būvprojektu ne vēlāk kā 16 (sešpadsmit) nedēļu laikā no līguma noslēgšanas brīža projektētājs nodod pasūtītājam būvprojekta ekspertīzes organizēšanai, parakstot dokumentācijas pieņemšanas-nodošanas aktu.  |
| 2. | Būvprojekta noformējumu veikt atbilstoši Latvijas Republikā spēkā esošajiem būvnormatīviem. Visu būvprojekta dokumentāciju pēc tās akceptēšanas Būvvaldē iesniegt Pasūtītājam 3 eksemplāros drukātā veidā un digitālā veidā (uz datu nesēja):* teksta materiāli elektroniskā formā, izmantojot Microsoft Office programmnodrošinājumu;
* grafiskos materiālus ieteicams noformēt, izmantojot AutoCAD (*\*.dwg* formātā) programmnodrošinājumu;
* viss būvprojekts kopā *\*.pdf* formātā;
* visas tāmes *\*.excel* formātā;

visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli. |
| **VII** | **Autoruzraudzība** |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. |
| 2. | Būvprojekta izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikā spēkā esošajiem normatīvajiem aktiem. |
| 3. | Izpildītājs apņemas veikt autoruzraudzību no būvprojektā paredzēto būvdarbu uzsākšanas dienas līdz objekta pieņemšanai ekspluatācijā un būvdarbu pilnīgai pabeigšanai, ko apliecina attiecīgs starp pasūtītāju un būvdarbu veicēju parakstīts akts. |
| 4. | Papildu atlīdzība par objekta autoruzraudzības pakalpojumiem nav paredzēta. Autoruzraudzības izmaksās paredzami visi pakalpojumi, kas nodrošina autoruzrauga un autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi nedēļā. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā autoruzraugs nodrošina bez papildu maksas. |
| **VIII** | **Pielikumā** |
| 1. | Pielikums Nr.1 – projektējamo sliežu ceļu skice. |

1. Ministru kabineta 12.06.2018. noteikumi Nr.326 “Būvju klasifikācijas noteikumi”. [↑](#footnote-ref-1)